“พิชญ์” ลั่นไกเปรี้ยง! ทุ่ม 4 หมื่นล้านทุบโต๊ะเทนเดอร์หุ้น JAS 7.25 บาท
"พิชญ์" ลั่นไกเปรี้ยง! ทุ่ม 4 หมื่นล้าน ทุบโต๊ะเทนเดอร์หุ้น JAS 7.25 บาท
19 ก.ย. 2559

ผู้สื่อข่าวรายงานว่า วันนี้ (19 ก.ย.) ที่ประชุมคณะกรรมการของบริษัท จัสมิน อินเตอร์เนชั่นแนล จำกัด (มหาชน) หรือ JAS ได้มีมติรับทราบการทำคำเสนอซื้อหลักทรัพย์ทั้งหมดของบริษัท โดยนายพิชญ์ โพธารามิก เป็นผู้ทำคำเสนอซื้อ ซึ่งมีธนาคารไทยพาณิชย์ จำกัด (มหาชน) เป็นผู้จัดเตรียมทำคำเสนอซื้อหลักทรัพย์และเป็นผู้สลับสนุนทางการเงินสำหรับการทำคำเสนอซื้อหลักทรัพย์ทั้งหมดของบริษัท ภายในวงเงินไม่เกิน 42,500,000,000 บาท โดยกำหนดราคาซื้อที่ 7.25 บาท/หุ้น และ 3.68 บาท/ใบสำคัญแสดงสิทธิ JAS-W3 ซึ่งสามารถยื่นคำซื้อได้ในวันที่ 28 กันยายน 2559
โดยนายพิชญ์ โพธารามิก มีหุ้นอยู่จำนวน 1,844,046,870 หุ้น และบริษัทมีหุ้นซื้อคืนอยู่จำนวน 1,200,000,000 หุ้น โดยเหลือจำนวนหุ้นที่จะเสนอซื้อ 4,091,732,612, หุ้น และผู้ทำคำเสนอซื้อมีใบสำคัญแสดงสิทธิ JAS-W3 จำนวน 553,944,543 หน่วย โดยเหลือจำนวนใบสำคัญแสดงสิทธิ JAS-W3 ที่จะเสนอซื้อจำนวน 2,733,604,634 หน่วย
ทั้งนี้ข้อมูลดังกล่าวเป็นข้อมูลสำคัญซึ่งอาจมีผลกระทบต่อการตัดสินใจของนักลงทุน คณะกรรมการบริษัทเห็นสมควรเสนอให้ตลาดหลักทรัพย์แห่งประเทศไทยพิจารณาหยุดการซื้อขายหลักทรัพย์ของบริษัทเป็นระยะเวลา 1 ชั่วโมง เพื่อให้นักลงทุนได้รับทราบ
อนึ่ง นายนายพิชญ์ โพธารามิก ดำรงตำแหน่ง ประธานเจ้าหน้าที่บริหาร และกรรมการผู้จัดการของ JAS ซึ่งถือหุ้นอยู่ทั้งหมด 1,844,046,870 หุ้น หรือ 25.84%
สำหรับโครงสร้างผู้ถือหุ้นใหญ่อันดับ 1-5 มีดังนี้
(ภาพรวมข้อมูลผู้ถือหุ้น ณ วันที่ 07/07/2559)
 
โดยราคาหุ้น JAS ราคาปิด ณ วันที่ 16 ก.ย.59 อยู่ที่ 6.65 บาท บวก 0.30 บาท หรือ 4.72% สูงสุด 6.75 บาท ต่ำสุด 6.45 บาท มูลค่าการซื้อขายที่ 3.11 พันล้านบาท